شەفەق نیوز/ پارێزگای سلێمانی لە هەرێم کوردستان، ئمڕوو چوارشەممە، راگەیان ژمارەی تاقەبەشەکانی لە واکسین دژوە ڤایڕۆس کۆڕۆنا ک لەناو ٥٠ هەزارەگە ک چین پێشکەشی وە عراق کردگە.
عەبدولڵا سەنگاوی وەڕێۆبەر تەندروسی سلێمانی ئەرا ئاژانس شەفەق نیوز وت: پەنج هەزار تاقەبەش لە واکسینە چینیەگە دژوە ڤایڕۆس کۆڕۆنا رەسیە هەرێم کوردستان، و ئەوەسا لەبان ٣ پارێزگا (هەولێر و سلێمانی و دهۆک) دابەشیان کریەێد، و بەشەگەی سلێمانی بوودە نزیکەی ٤٣٪ ، واتە نزیکەی دوو هەزار تاقەبەش.
لەلای خوەییش، هەڤاڵ ئەبوبەکر پارێزگار سلێمانی ئەرا ئاژانس شەفەق نیوز وت: دوێەشەو یەکەم چینەگەی واکسین سینۆفارم چینی رەسیە فڕۆکەخانەی هەولێر، و ئەوەسا دابەشکرنەگە وەگورەی رێژەی دانیشتووان جیوەجی کریەێد، و دوو هەزار تاقەبەش لەلی ئەرا سلێمانی تیەێد.
و دیاری کرد ک ئەوەسا دابەشیان کریەێدە بان یەکەم هێڵەگە لە پزشکەیل لە دامەزراوە پزشکیەکان ک بیمارەیل کۆڕۆنا چارەسەر کەن، و ئیجا مامووستاکان ک تەمەنیان ٥٥ ساڵ وەرەو بانە.
